
कुपया यह ग्रन्थ नीचे निर्देशित तिथि के पूर्व अथवा उक्त 
तिथि तक वापस कर दें। विलम्ब से लोटाने पर 
प्रतिदिन दस पेसे विलम्ब शुल्क देना होगा I 

सामान्यतया अधिकांश व्यक्ति एक ही लीक पर चलने के अभ्यस्त 
होते है 1 उनका जीवन उसी लीक पर चलते-चलते समाप्त हो जाता हे | 
लेकिन कुछ ऐसे व्यक्ति भी होते हैं, जिन्हें एक ही लीक पर चलने में सन्तोष 
नहीं होता है। उनकी प्रतिभा नये-नये मार्ग खोजती.है और उन पर चलने 
में एक नई स्फृति और नये आनन्द का अनुभव करती है। रूप के विख्यात 
लेखक तथा चिन्तक टाल्स्टाय ने ठीक ही कहा है कि कुछ लोगों के व्यक्तित्व 
के विभिन्न पहलू होते हैं, जो उस व्यक्तित्व की अभिव्यक्ति के लिए नई-नई 
दिशायें खोजते और खोलते रहते हैं। यही कारण है कि उनकी चमक एक 
क्षेत्र तक सीमित नहीं रहती । अनेक क्षेत्रों में प्रकाश देती है । 


स्व० रामकुमार भुवालका ऐसे ही व्यक्तित्व वाले थे। वसे मुख्यतः 
वह व्यवसाय के क्षेत्र में रहे, लेकिन उनके जीवन के विभिन्न पहलुओं ने उन्हें 
किसी संकीणं दायरे में बेधने नहीं दिया । वस्तुतः वह धुन के व्यक्ति थे। 
जिस चीज के पीछे पड़ते थे, उसे बीच में नहीं छोड़ते थे। धन कमाने में 
लगे तो ऐसे लगे कि धनिकों की पंक्ति में अपना ऊंचा स्थान बनाकर ही चन 
लिया। समाज-सुधार के कां में जुटे तो पुरातन-पंथियों के विरोध की 
चिन्ता न करके बहुत-सी सड़ी-गली कुरीतियों को तोड़ डाला, अन्ध-विश्वासों 
को मिटा दिया निर्धन, दीन-दलितों के उद्धार-कार्या को हाथ में लिया 
तो बहुत-सी संस्थाओं को जी खोल कर सहायता दी और दिलवाई। अनेक 
जन-सेवी संस्थाओं को भरपूर प्रोत्साहन दिया, स्वयं 'भुवालका जन कल्याण 
— ges) की स्थापना की और कुछ ही दिनों में उसे कहीं-से-कहीं पहुँचा दिया । 
राजनीति की ओर झुकाव हुआ तो कांग्रस के सक्रिय कार्यकर्ता बने, अनन्तर 
पश्चिमी बंगाल की विधान-सभा और फिर संसद (राज्य सभा) के सदस्य 


निर्वाचित हुए | 


प्याला का ध्यान पुस्तकों के पठन-पाठन की ओर गया | आगे 
चलकर तो उनका विद्या-व्यसन इतना वढा कि pe अपनी देनिक चर्या में 
स्वाध्याय को विशेष महत्व देने लगे । को z बड़ी सूक्ष्म T मे 
पढ़ते थे और उनके महत्वपूर्ण अंशों को रेखांकित कर देत थ । बाद > Au 
अंशों को अपने मिलने वालों को बड़ी गम्भीरता से सुनातं थ। उनको वृ 

यह भी रहती थी कि जो पुस्तक उन्हें पसन्द आती थी, उसे अधिक-से-अधिक 
पाठक पढ़ें । इसके लिये वे उन पुस्तकों की कुछ प्रतियाँ Ŵr लेते थे और 
उन्हें मूलभाव से अपने संगी-साथियों को भेंट में देते थे। उनकी दी हुई 
कई पुस्तके हमारे पास हैं | 


इस विद्या-व्यसन ने उनकी चिन्तनशीलता को भरपुर बढ़ावा दिया । 
समाज के एक जागरूक नागरिक होने के कारण उनका ध्यान वर्तमान काल 
के ज्वलन्त प्रश्नों की ओर गया और उन्होंने अनुभव किया कि अपने विचारों 
की अभिव्यक्ति के लिये उन्हें लेखनी का सहारा लेना चाहिये। जिस समय 
बह राज्य सभा के सदस्य थे, उनका निकट सम्पक देश के प्रमुख हिन्दी- 
लेखकों से हुआ । उसने उनकी सेखन-प्रवृत्ति को और भी स्फुरित किया I 


परिणाम यह हुआ कि उनकी लेखनी अबाध गति से चल पड़ी। वह 
लेख लिखते थ और अपनी वात को अधिक बोधगम्य वनाने के लिए कभी- 
कभी कहानियां भी लिखते थ। लेखन उनका मिशन था | अतः अपनी 
प्रत्येक रचना की कई-कई प्रतियाँ ठाईप करात और उन्हें विभिन्न पत्रों को भेज 
देते । 'सस्ता साहित्य मण्डल' से प्रकाशित मासिक “जीवन साहित्य' के प्रति 
उनका अगाध स्नेह था । अपनी बहुत-सी रचनायें उसमें प्रकाशनाथं भेजते थे । 


अध्यात्म, नेतिकता, सस्कृति, नागरिक दायित्व, स्वास्थ्य, राजनीति, 
जन-सेवा आदि कोई भी विषय उनके लिए वर्जित नहीं ari जब जो जी 
में आया, उसी पर उन्होंने अपने विचार निर्भीकता से लिख डाले | 


उनके दो संग्रह प्रकाशित हुए। पाठकों के सभी वर्गो ने उनकी 
सराहना की । उन पुस्तकों को उन्होंने अधिक-से-अधिक पाठकों तक पहुँचाने 


का प्रयत्न किया । उनके विचारों तथा उनकी भाषा-शैली से बुद्धिजीवी 
वर्ग भी प्रभावित gar I 


अपने जीवन के उत्तराद्धं में उन्होंने स्वाध्याय और लेखन को 
प्राथमिकता दी । दफ्तर में हों या घर, वह पुस्तकों से घिरे रहते । उनकी 
मेज पर पुस्तकों का ढेर लगा रहता । हम जब भी कलकत्ता जाते, कुछ 
समय उनके साथ अवश्य त्रिताते । किसी भी पुस्तक को उठाकर देखते तो 


— उसे रंगा gar ur I 


= CC-0. Mumukshu Bhawan Varanasi Collection. Digitized by eGangotri 


. 
— ee 


( ग ) 


दो पुस्तकं प्रकाशित होने के बाद उन्होंने जो लेख लिखे, उनका 
संकलन प्रस्तुत पुस्तक में किया गया है। यदि वह इस संग्रह को प्रकाशित 
पुस्तक के रूप में देख पाते तो निश्चय ही उन्हें बड़ा सन्तोष होता । पर प्रभु 
की लोला अपरम्पार Š I 


. इस पुस्तक में २१ रचनाएं हैं। इनकी दो विशेषताए मुख्य रूप 
से सामने आती हें । पहली तो यह कि उन्होंने जो भी बिषय अपनी रचना 
के लिए चुना है, उसके साथ पूरा न्याय किया है। चन्दे की परिभाषा हो 
या दान की महिमा, शिक्षा और परीक्षा-प्रणाली हो या स्वास्थ्य, क्षमा, सत्य 
और धेयं हो अथवा दुःखों का गरलपान, वह विषय की गहराई में जाते थ । 
सामयिक प्रश्नों पर भी वह बड़ी संजीदगी से विचार करते थे और बहुत ही 
सुलभे हुए बिचार पाठकों को देते थे । 


दूसरी वात यह कि उनके चिन्तन का पटल अत्यन्त व्यापक था । 
इससे लेखन में वह किसी एक विषय से नहीं बंधे रचनाओं में विविधता 
खुब रक्खी । वस्तुतः सामयिक समस्याओं तथा विषयों में उनकी रूचि 
बहुत थी । यही कारण है कि सनातन मूल्यों की चर्चा करते हुए भी वह 
वर्तमान युग के प्रश्नों को नहीं भूले । इस दृष्टि से आज के areal में इस 
पुस्तक की उपादेयता असन्दिग्ध है । जो समस्याए उनके सामने थीं, वे अब 
भी यथापूव बनी हैं। अतः उनका चिन्तन और विश्लेषण पाठकों के लिए 
विशेष रोचक और रुचिकर है । 


पूरी पुस्तक सुभाषित से भरी पड़ी है । नमूने के रूप में कुछ सुभाषित 
देखिये :-- 


“दिव्य गुणों से युक्त व्यक्तियों को देव कहत हैं U” 


‹ मनुष्य जब अपना वास्तविक स्वरूप भूल जाता है तो उसके समस्त 
मानवीय गुण भी समाप्त हो जाते Š 1” 


“राजा के सद्गुणों के प्रभाव से प्रजा-मण्डल पर मंगल कौ 
सुधां बरसती है और उसके दुगुणों से अमंगल का GWN 


होता है।' 

uga की दवा शिक्षा और तन की दंवा स्वास्थ्य आज भ्रष्टाचार की 
ज्वाला में भुन गये हैं । 


“आदमी जब मन में कोई चीज ठान लेता है तो उसे करने में वाधा 
उपस्थित नहीं होती । इसके लिये ईश्वरीय शक्ति उसे मिलती रहती है U 


“अगर मन को संतुलित रबखा जाय, धीरज से काम लिया जाय 
और प्रकृति के अनुशासन में रहा जाय तो सुख सुविधा, शान्ति और पूर्ण 
उन्नति की राह सहज मिल जाय 1” 


“मनुष्य कमजोर होने पर ही दूसरों का शिकार बनता है। स्वार्थो 
दुनिया जैसे चाहती है. उसे नचाती है। वह दुःख भोगता है, रोता है, किन्तु 
अपने निस्तार के लिए न साहस पाता है, न उपाय ।” 


“जिस प्रकार गंगा, यमुना और सरस्वती के पावन संगम पर परम 
महिमामय तीर्थराज प्रतिष्ठित हैं, उसी भाँति क्षमा, सत्य और aa की 
त्रिवेणी पर हो मानवता की प्रतिष्ठा हुई है U Ä 


“मनुष्य भगवत-तत्व को प्राप्त करके लोक-वन्दना. का अधिकारी बन 
जाता है। इसके विपरीत आचरण करने वाला मानवीय पद से पतित 
होकर दानव की संज्ञा प्राप्त करता है । देवत्व और दानवत्व का यही 
रहस्य है ।” 


“पहाड़ पर फिसलना और गिरना, उसकी चोटी पर चढ़ने से कहीं 
आसान है 1” | 


“राज चाहे राजा का हो या किसी दल का, जो जनता के अन्तरतम 
में अपने लोक-कल्याणकारी कार्यों द्वारा अपना राज्य बना सका, सच्चा 
जन-नेता कहलाने का अधिकार वही पा सका ।” 


ऐसे उदात्त विचार सारी पुस्तक में यत्र-तत्र नगीने की तरह जड़े हुए 
हैं। वे पाठक को सोचने के लिये विवश करते हैं और उन्हें चिन्तन की 
. गहराई में ले जाने में सहायक होते हैं | 

> पुस्तक की सभी रचनायें सुपाठ्य Š । उपयोगी हैं। इनका सृजन उस 
काल में हुआ है, जवकि लेखक के मस्तिष्क में आवेश का स्थान संयम ने ले 
लिया था और वह तटस्थ भाव से समस्याओं का विश्लेषण कर सकते थे। 


हमने प्रत्येक रचना पर पृथक-पृथक विचार नहीं किया है। हम 


चाहत हैं कि पाठक पूरी पुस्तक को अपनी दृष्टि से पढ़े और उसकी रचनाओं 
का आनन्द | 


लेखक अब हमारे वीच नहीं Š | पुस्तक का प्रकाशन उनकी प्रथम 
पुण्य-तिथि पर हो रहा है। एक प्रकार से यह प्रकाशन दिवंगत आत्मा के 
प्रति श्रद्धांजलि-स्वरूप है। इससे पुस्तक का महत्व और उसकी गम्भीरता 
और भी बढ़ जाती हे । सच यह है कि इससे बढ़कर और किसी श्राद्ध की 
कल्पना नहीं की जा सकती थी । निश्चय ही भुवालका-परिवार ने यह एक 
अत्यन्त दूरदशितापूर्ण सत्कार्य किया है, जिसके लिए वे हम सवके अभिनन्दन 
तथा वधाई पात्र Š | 


ऐसे पावन अवसर पर हम अपनी विनम्र श्रद्धांजलि अपित करते gu 
पाठकों से अनुरोध करते हैं कि वे इस पुस्तक को अवश्य पढ़ें। व्यक्ति की 
भौतिक काया चली जाती है, लेकिन विचार अमर होते हैं। विचारों को 
व्यक्त करने वाले अक्षरों को “ब्रह्म ” कहा है । उनका कभी क्षय नहीं होता । 


७/८, दरियागंज 
नई दिल्ली --यशपाल जेन 
८ सितम्बर १९८० 

संकटपूर्ण स्थिति व विवेक का मार्ग 


विघटन नहीं : संगठन : देश रक्षा सर्वोपरि ! 


इस समय समूचे देश में और खास तौर पर कांग्रेस संगठन में विचित्र 
सकटपूर्ण स्थिति उत्पन्न हो गई है। कांग्रेस पर ही देश के वत्त मान और 
भविष्य का दायित्व है। इसलिए कांग्रेस कर्मियों को वत्त मान स्थिति पर 
गम्भीरता पूर्वक विचार करना चाहिए, ताकि संकट को टाला जा सके और 
देश को प्रगति के पथ पर आगे बढ़ाया जा सके। वर्तमान दुरावस्था का 
भमुख कारण राष्ट्रीय भावना का सतत ह्वास है। सत्र राष्ट्रीय भावना 
का लोप होता दिखाई दे रहा है। जगह-जगह क्षेत्रीय संकीणंता और 
गुटवन्दी सर उठा रही है। ऐसा लगता है कि सभी लोग राष्ट्र को भूलकर 
अपने संकीणं क्षेद्रीय हितों अथवा निजी स्वर्थो पर अपनी समूची शक्ति 
केन्द्रित करने में लगे हैं। . इस महारोग ने कांग्रेस-कर्ियों को बुरी तरह 
जकड़ लिया Ê I | 
एक जमाना तो वह था जब सभी कांग्रेस कर्मी राष्ट्र के लिए निजी 
हितों को भूलकर सर्वस्व बलि देने को प्रस्तुत रहते थे और अपने नेता के 
आह्वान पर प्राण हथेली पर रखकर मैदान में कूद पड़ते थे और एक जमाना 
यह है कि कोई किसी की सुनवाई नहीं करता । राष्ट्र हित का तकाजा भुला 
दिया गया है और समय का आह्वान अनसुना किया जा रहा है। आज 
कहीं अनुशासन नजर नहीं आता.। हम जिन्हें अपना नेता मानते हैं उनकी 
वात भी सुनने के लिए तैयार नहीं हैं। जाहिर है कि यह स्थिति काफी 
खतरनाक है और देश के लिए हानिप्रद है । 


देश को चितनोय अवस्था ! x - 
देश की अवस्था चिंतनीय है, यह र्निविवाद रूप से माना जा रहा 
है। हाल ही में कांग्रेस संसदीय दल की बेठक में देश की राजनीतिक स्थिति 
पर विचार के दौरान इस बारे में शिकायतें सुनने को मिली थी। साधारण 
सदस्यों को चोटी के नेताओं से यह शिकायत थी कि उनमें आपसी एकता का 
अभाव है, जिससे बाहर बुरा असर पड़ता है। दूसरी शिकायत यह थी कि 
कांग्रेस रचनात्मक कार्य के बजाय राजकीय कायं को अधिक महत्व देने लगी 
है और वरिष्ठ नेताओं को विधान-मण्डलों व संसद में भेजा जा रहा है । 
इससे संगठन कमजोर होता है | 
कांग्रेस संसद सदस्यों की उक्त शिकायतों को नजरअन्दाज नहीं किया 
जा सकता है। वास्तव में इस बार उल्टी गंगा वह चली । सही नेता 

पीछे धकेले जा रहे हैं। यह सही है कि यदि कांग्रेसी नेताओं में पूर्ण एकता 
हो और सत्ता के बजाय रचनात्मक एवं संगठनात्मक कार्यो की ओर ज्यादा 
ध्यान दिया जाए तो कांग्रेस संगठन के साथ-साथ देश का भी कल्याण होगा । 


विश्व में कांग्रेस ही सर्वोच्च संगठन 
आज भी देश में कांग्रेस का मुकाबला करने वाला कोई नहीं है | 
विश्व में कांग्रेस ही सर्वोपरि संगठन है । 


यादवी युद्ध को पुनरावृत्ति न हो ! 

कांग्रेस की पुरानी पराक्रमशाली सेना अपराजेय है । उसे केवल 
गृहकलह ही समाप्त कर सकती है ! ईश्वर न करे कि यादवी युद्ध की 
` पुनरावृत्ति हो, लेकिन यह शत प्रतिशत सच है कि विरोधी दलों की वत्त मान 
शक्ति कांग्रेस की अन्दरूनी फूट पर ही आधारित है । जिस दिन यह्‌ फूट नहीं 
रहेगी उसी दिन विरोधी दलों की शक्ति ताश के पतों की तरह बिखर जाएगी I 


केवल गांधीजी को बुहाई नहीं दी जाय 

हम गांधीजी का नाम लेकर मत मांगने जाते हैं और गांधीजी के नाम 
पर ही हमको मत मिलते हैं। लेकिन क्या हम गांधीजी के साथ अन्याय नहीं 
कर रहे ? गांधीजी ने आत्म-बलि और राष्ट्र-हित को सर्वोपरि माना था । 
आज हम इन आदर्शो से कितने दूर हट गए हैं ? ऐसा लगता है कि आज 
हम अपने निजी स्वार्थो के लिए ही गांधीजी के नाम का उपयोग कर रहे Š! 


देश रक्षा--सर्वोपरि 
आपसी लड़ाई आत्मघाती होगी ? 

राष्ट्र स्थिर और जड़ नहीं रहेगा। वह आगे बढ़ेगा ही। कांग्रेस 
तो इस पावन प्रगति-यज्ञ में निमित मात्र है। अतः हमको यह चेष्टा करनी 
चाहिये कि निजी स्वार्थो को मुला कर अपना ऐतिहासिक दायित्व पूरा करें। 
आपसी लड़ाई आत्मघाती होती है। जिस डाल पर बेठे हैं, उसे काटने से 
हमको ही नुकसान होगा । देश वचा तो हम सभी बच जायेंगे और यदि देश 
नहीं बचा तो कोई नहीं बच सकता । हम सब एक ही मकान में बसे हुए 
हैं। इस मकान को आग लगाने से हमारे पड़ोसी ही नहीं, हम स्वयं भी 


जल मरेंगे। अतः हम को आपसी लड़ाई को भूलकर देश-सेवा में सं 
रूप से जुट जाना चाहिये । ` "ec देश-सेवा में संगठित 

साथियों को पीछे नहीं धकेला जाय 

इन दिनों सवंत्र चुनाव-चर्चा है। अनेक राज्यों के कच्चे fag 
सामने आये हैं, जिन्हें जान कर दिल को सदमा लगता है । वह जीत बेमानी 
है, जो अपने साथियों को धकेल कर प्राप्त की जाए। आज बड़े से बड़े 
नेता, इसी उन्माद से ग्रस्त हैं। सव अपने लिए बड़े से बड़े पद पाने के लिये 
सचेष्ट हैं। दूसरों के लिए कोई नहीं सोचता । वे सारे के सारे पागल से 
हो गये दीखते हैं, जिस पर उनकी दृष्टि सिक्के का एक हो पहलू देख पाती है । 
किसी को भी आगा-पीछा देखने की फुसंत नहीं जान पड़ती । सभी सत्ता के 
मद में रत हो रहे हैं । 


सही उत्तर विघटन नहीं: संगठन 

देश सत्ता से बड़ा : किसी की वपौती नहीं i 
लेकिन इस चुनौती का सही उत्तर विघटन नहीं है। जो लोग 

काँग्रेस के सिद्धान्तों से प्यार करते हैं उन्हें असंतुष्ट होकर कांग्रेस से अलग 

नहीं होना चाहिए । अब समय आ गया है कि विवेकवान, राष्ट्रभक्त तथा 

निर्भीक कांग्रेस कर्मी आगे बढ़ कर राष्ट्र-सेवा का कार्य सम्हाले । . देश किसी 

की बपोती नहीं हे, सभी की संयुक्त सम्पदा है। देश सत्ता से वडा है। 


राष्ट्रीय भावना का पुनरुद्धार हो ! 

अतः सत्ता का मोह छोड़ कर सच्चे कार्यकर्ताओं को राष्ट्र-कल्याण 
के रचनात्मक कायं में जुट जाना चाहिए और अमांगलिक प्रवृत्तियों के विरूद्ध 
जोरदार आवाज उठानी चाहिए। मंहगाई लगातार बढ़ती जा रही है, मुद्रा 
की कीमत घटती जा रही है और चारों ओर अराजकता का वातावरण है I 
विवेकी तत्वों को संकटपूर्ण स्थिति का निराकरण करने के लिए एक ही 
रास्ता निकालना चाहिए। राष्ट्रीय भावना का पुनरुद्धार बहुत जरूरी है । 


'युचक आगे आयें : पर विनाश से बचें 

मुझे देश के जवानों पर पूरा-पुरा भरोसा है। वे बढ़कर आगे a 
पर विध्वंस से बचें और देश की बागडोर अपने सशक्त हाथों में सम्हालें | 
जो थक चुके हैं वे विश्राम करें और नये रक्‍त को आगे आने का अवसर 
प्रदान करें । पुराने लोगों के अनुभवों के आलोक में तरूणों की कमंठता देश 


को आगे बढ़ाने में सफल होगी ऐसी मुझ आशा है । 
| नवजीवन, उदयपुर, ता० ३०:१३-६६ 

गांधीजी का ट्स्टौशिप का सिद्धांत 
वतमान संदभ में. | 


'सवंजन हिताय, सवंजन सुखाय” दर्शन भारत की प्राचीन ऐतिहासिक 
परम्पराओं और रीतियों द्वारा सम्मत मूलतः भारतीय दर्शन है, जिसने प्राय: 
हर युग में भारतीय समाज के सभी पक्षों और' क्रियाओं को निर्देशित किया 
हैं। यही दर्शन वस्तुतः गांधीवाद है। बापू ने समाज एवं काले की सभी 
समस्याओं का समाधान उक्त दर्शन के आधार पर खोज कर प्रस्तुत किया 
और भारतीय जन मानस'को इस दर्शन की प्रभावशीलता से संवेदित किया । 
उन्होंने व्यष्टि और समष्टि के प्रति नयी दृष्टि प्रदान की और यह प्रतिपादित 
किया कि एक मात्र इकाई होते हुए भी व्यक्ति का अस्तित्व पृथक होता है। 
सामाजिकता की विशाल परिधि में व्यक्तिवांद की महत्ता का प्रतिपादन एक 
नयी वात थी ओर इसीलिये गांधीजी को महान युगपुरुष माना जाता है | 

` ` जब पाश्चात्य जगत माक्स के इन्द्रात्मक भौतिकवाद से आन्दोलित 
था और वगं-संघषं की अनिवायंता पर जन-विशवास जमता जा रहा था 
तव गांधीजी ने वग-सहयोग का नया, मौलिक नारा देकर विश्व को चभत्कृत 
कर दिया। उन्होंने समाज के अन्दर विभिन्न वर्गो' के अस्तित्व को स्वीकार 
अवश्य किया, लेकिन हितों के टकराव अथवा संघर्ष की अनिवार्यता को 
कभी मान्यता नहीं दी । वर्ग-सहयोग वगं-भेद से उत्पन्न तनावों को “दूर 
करने का शांतिपूर्ण एवं कल्याणकारी मार्ग सिद्ध हुआ है और जो लोग मार्कस 
के वंगे-संघषं विषयक सिद्धान्त की ओर उन्मुख होने लगे थे वे अब इस नये 
विकल्प की ओर आकृष्ट हो उठे है: 

सर्वोदय आन्दोलन इसी गांधीवादी सिद्धान्त की स्वाभाविक निष्पत्ति 
हे | जयप्रकाश नारायण, नवकृष्ण चौधरी आदि अनेक जन-नेता माक्संवाद 
कै मोह से मुक्त होकर सर्वोदय में दीक्षित हुए और. आज भी सर्वोदय 
आन्दोलन में ऐसे लोगों की संख्या. बढ़ती जा रही है, जो अन्यथा माक्संवाद 
की ओर प्रवृत्त होते । तेलांगाना हिंसक साम्यवादी आन्दोलन का उत्तर 
सर्वोदय ने दिया और एक ही समाधान के लिए दूसरा श्रेष्ठतर मागं सुझाया I 
गांधीजी द्वारा प्रतिपादित ट्रस्टीशिप के सिद्धान्त को इसी पृष्ठभूमि में समभा 
जा सकता है । : | 

x x | x : | 
ट्रस्टीशिप सिद्धान्त क्या है ? गांधीजी ने अपने इस सिद्धान्त की 
व्याख्या सर्वप्रथम अहमदाबाद में की थी, जहाँ वस्त्र उद्योग में मालिकों और 
मजदूरों के वीच संघषं चल रहा था । इसके बाद वम्बई, कलकत्ता आदि अन्य 

चाहिए 1 राजाको मित्रों को रक्षा करनेमें कभी असावधानी नहीं करनी चाहिये, 
क्योंकि असावधान राजा का सब लोग तिरस्कार करते हैं। मनुष्य का चित्त 
चंचल होता है, भला मनुष्य बुरा और बुरा भला हो जाया करता हे, शत्रु 
मित्र और मित्र शत्र, बन जाता है, अतः किस पर कौन विश्वास करे ? इस- 
लिए मुख्य-मुख्य कार्यो को दूसरों पर न छोड़कर अपने सामने ही कराना 
चाहिये । किसी पर भी पूरा-पूरा विश्वास कर लेने से धमं और अथं दोनों 
नाश होता है। दूसरों पर पूरी तरह विशवास करना अकाल मृत्यु को मोल 
लेना है, अन्ध विश्वासी को विपत्ति में पड़ना पड़ता š ।. वह जिस पर विश्वास 
करता.है, उसी की इच्छा पर उसका जीना निर्भर रहता है। इसलिये राजा 
को कुछ लोगों पर विश्वास भी करना चाहिये और उनकी ओर से सतक भी 
रहना चाहिये । यही सनातन राजनीति है | 

अपने अभाव में जिस मनुष्य का राज्य पर कब्जा हो सकता हो उससे 
सदा rar रहना चाहिये, क्योंकि विज्ञ पुरुषों ने उसकी शत्रुओं में गणना 
की है । जो मनुष्य राजा का अभ्युदय देख उसकी और भी अधिक gala 
चाहे और अवनति होने पर बहुत दुखी हो जाय, वही उत्तम मित्र है। अपने 
न रहने पर जिस व्यक्ति की विशेष हानि पहुंचने की सम्भावना हो, उस पर 
पिता, के समान fagata करना चाहिये और जव अपने धन को वृद्धि होती हो 
तो यथाशक्ति उसको. भी समृद्धिशाली बनाना चाहिये। जो धर्म के कामों में 
भी राजा को नुकसान से बचाने का ध्यान रखता है, उसकी हानि देख कर 
जिसको भय होता है उसे ही उत्तम मित्र समझो । नुकसान चाहने वाले तो 
शत्र, ही बताये गये हैं। जो मित्र की उन्नति देख कर जलता नहीं और 
विपत्ति देख कर घबरा उठता है, वह मित्र अपने आत्मा के समान है। 
जिसका रूप-रंग सुन्दर और स्वर मीठा हो, जो क्षमाशील, ईर्ष्या रहित, प्रति- 
fesa और कुलीन हो, उसकी श्रेणी पूर्वोक्त मित्र से भी बढ़ कर है। जिसकी 
बुद्धि अच्छी और स्मरणशक्ति तीव्र हो, जो कार्य साधने में कुशल और स्व- 
भावतः दयाळू हो, कभी मान या अपमान हो जाने पर जिससे हृदय में gala 


नहीं आता ऐता मनुष्य यदि ऋत्विज, आचायं अथवा अत्यन्त सम्मानित मित्र 


हो तो उसे तुम अपने घर में मन्त्री बना कर रख सकते हो, वह तुम्हारे faga 
आदर का पात्र हे। उसको राजकीय गुप्त विचारों तथा धमं और अर्थ को 
प्रकृति से परिचित रखना । उसके ऊपर तुम्हारा पिता के समान विश्वास 
होना चाहिये । एक काम पर एक ही व्यक्ति को नियुक्त करना, दो या तीन 
को नहीं, क्योंकि उनमें परस्पर AAT हो जाने की सम्भावना रहती है। कारण 
कि एक कार्य पर नियुक्त हुए अनेक व्यक्तियों में प्रायः मतभेद होता ही है । 

जो कीति को प्रधानता देता और मर्यादा के भीतर कायम रहता हे, 
शक्तिशालो पुरुषों से g q और अनथं नहीं करता, कामना, भय, लोभ अथवा 
क्रोध से भी जो धमं का त्याग नहीं करता, जिसमें कार्य कुशलता तथा आव- 
इयकता के अनुरूप बातचीत करने की. पूरी योग्यता हो, उसे तुम अपना प्रधान 
मन्त्री बनना । जो कुलीन, शीलवान, सहनशील, डींग न मारने वाले, 
शूरवीर, आयं, विद्वान तथा कतंव्य-अकतंव्य को समभने में कुशल हों, उन्हें 
अमात्य के पद पर बिठाना एवं सत्कारपुवंक सुख और सुविधा qari यह 
तुम्हारे अच्छ सहायक सिद्ध होंगे और सब तरह के कामों की देख-भाल 
करगे | 3 
युधिष्ठिर ! तुम अपने कुटुम्बियो को मृत्यु क्रे समान समक कर 
उनसे सदा डरते रहना । जैसे पड़ोसी राजा अपने पास के राजा. की उन्नति 
नहीं सह सकता, उसी प्रकार एक Feral दूसरे कुटुम्बी का अभ्युदय नहीं सह 
सकता । जिसके कुट्म्वी या सगे-सम्बन्धी नहीं है, उसको भी सुख नहीं 
मिळता, इसलिये gerd) जनों की अवहेलना नहीं करनी चाहिये। ag- 
बान्धव से हीन मनुष्य को दूसरे लोग दवाते रहते êl दूसरों के दबाने पर 
अपने भाई-बन्धु ही सहारा देते al यदि गर आदमी अपने जातिवाले का 
अपमान कर रहा हो, तो सजातीय बन्धु उसे कभी बरदास्त नहीं कर सकता । 
अपने जातिचाले के अपमान को वह अपना अपमान समझेगा । इस प्रकार 
कुटुम्बीजनों के रहने में गुण भी है और अवगुण i'l gera का व्यक्ति न 
अनुग्रह मानता है, न नमस्कार करता है। उनमें भलाई-बुराई दोनों देखने 
में आती है । राजा का कतंव्य है कि वह अपने जातीय बन्धओं का वाणी और 
क्रिया सं सत्कार करे। सदा ही उनकी भलाई करता रहे, कभी कोई बुराई 
होने दे। उन पर विश्वास तो न करे किन्तु विशवास करने वालों की 
भांति ही उनके साथ बर्ताव करे। उनमें दोष है या गुण इसको चर्चा न 
करे। जो पुरुष सदा सावधान रह कर ऐसा वर्ताव करता है, उसके शत्र 
भो प्रसन्न होकर उसके साथ मित्रता का बर्ताव करने लगते हैं। जो gerd! 
सगे सम्बन्धी, मित्र, शत्र तथा उदासीन व्यक्तियों के साथ इस नीति के 
अनुसार व्यवहार करता है, उसका सुयश चिर काळ तक बना रहता है । 

